Aðflugsferlar yfir Faxaflóa , miðað við hugmynd ráðgjafanna Goldberg Partners um legu flugbrauta . Grafík / Stöð 2 , Hafsteinn Þórðarson . Forseti bæjarstjórnar Voga segir að flugvöllur í Hvassahrauni yrði lyftistöng fyrir svæðið og hvetur Suðurnesjamenn til að taka hugmyndinni fagnandi . Aðflug að vellinum myndi hvergi fara yfir byggð . Þetta kom fram í fréttum Stöðvar 2 . Flugvallarstæðið er hugsað á sveitarfélagamörkum Hafnarfjarðar og Voga . Ingþór Guðmundsson , forseti bæjarstjórnar Sveitarfélagsins Voga , í Hvassahrauni í dagStöð 2 / Egill Aðalsteinsson . „ Jú , þetta yrði að stærstum hluta í okkar sveitarfélagi . Okkur líst bara vel á það . En ég vil bara árétta það líka að það er bara verið að kanna þetta , “ segir Ingþór Guðmundsson , forseti bæjarstjórnar Sveitarfélagsins Voga . Framundan sé vinna næstu tvö ár við að kanna veðurskilyrði og aðra þætti og segir Ingþór sveitarstjórn Voga rólega gagnvart hugmyndinni . „ Svo bara kemur það í ljós hvort það verður flugvöllur hér eða ekki . En við erum vissulega bara jákvæð yfir því . Þetta er bara lyftistöng fyrir , - þetta er eitt atvinnusvæði sem er hér á Suðurnesjum , og við eigum bara að taka því fagnandi , “ segir Ingþór . Séð yfir Hvassahraun í átt til Hafnarfjarðar . Mörk sveitarfélaganna eru við stöpulinn , sem sjá má í vegkantinum hægra megin . Stöð 2 / Egill Aðalsteinsson . Erlendis skapast deilur um flugvelli helst ef þeir valda ónæði gagnvart nærliggjandi íbúðabyggð . Aðflug að Hvassahrauni færi hins vegar hvergi yfir þéttbýli . Yfir landi færi aðflug yfir hraun en annars yfir hafi . „ Ég held að aðflugsleiðir hér fari ekki yfir neina byggð að neinu ráði . Svo er bara fínasta byggingarland hérna vestan við okkur . Það held ég að verði ekki nein truflun af því , “ segir Ingþór . Svona gæti innanlands - og millilandaflugvöllur litið út í Hvassahrauni . Fjær má sjá álverið í Straumsvík og byggðina í Hafnarfirði . Stefna flugbrauta er sýnd miðað við niðurstöður sem þegar liggja fyrir úr veðurfarsrannsóknum . Mynd / Goldberg Partners International . Hann kveðst hafa heyrt af andstöðu í nágrannasveitarfélögum á Suðurnesjum . „ Ég hef nú sagt það áður og vil bara biðla til sveitarstjórnarmanna hér á Suðurnesjum að anda bara aðeins með nefinu og sjá hvað kemur út úr þessari vinnu , sem þessi nefnd er að fara í . " Séð yfir Hvassahraun í átt til Suðurnesja . Stöð 2 / Egill Aðalsteinsson . „ Kannski er þetta bara alveg ómöguleg staðsetning og þá kemur það bara í ljós . Ef þetta er bara góð staðsetning fyrir land og þjóð , þá er það bara þannig . Við förum yfir þann læk þegar við komum að honum , “ segir forseti bæjarstjórnar Sveitarfélagsins Voga . Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .